**Az átjelentkezési kérelem benyújtásának szabályai**

**TÁJÉKOZTATÓ**

**Európai parlamenti választások 2019. május 26.**

Figyelem! A kérelemben feltüntetett adatainak meg kell egyezniük az Ön lakcímkártyáján feltüntetett adatokkal, ellenkező esetben a helyi választási iroda a kérelmet elutasítja.

Átjelentkezni bármelyik magyarországi településre (budapesti kerületbe) lehet.

Figyelem! Minden településen (budapesti kerületben) csak egyetlen szavazókört jelölnek ki az átjelentkezéssel szavazók részére. Az átjelentkezéssel szavazásra szolgáló szavazóhelyiség pontos címét megtalálja a szavazóhelyiség-kereső alkalmazásunkban, és arról a helyi választási iroda írásban is tájékoztatni fogja.

Átjelentkezés esetén is igényelhet mozgóurnát abban az esetben, ha egészségi állapota vagy fogva tartás miatt nem tud megjelenni a szavazóhelyiségben.

Önnek a kérelem benyújtása során arra is lehetősége van, hogy megadjon egy olyan értesítési címet (akár külföldi címet is), ahova a helyi választási iroda megküldi Önnek a döntésről szóló értesítést.

Kérelmét az EP-választásra benyújthatja

* online a [www.valasztas.hu](http://www.valasztas.hu) honlapon, [papír alapon](http://www.valasztas.hu/documents/20182/211767/%C3%81tjelentkez%C3%A9s%2Bm%C3%A1sik%2Bbelf%C3%B6ldi%2Bszavaz%C3%B3k%C3%B6rbe%2Baz%2Beur%C3%B3pai%2Bparlamenti%2Bv%C3%A1laszt%C3%A1son/da11e7c7-c220-fda6-8606-2ce24dbd60a6) postán, de a kérelemnek 2019. május 22-én 16,00 óráig be kell érkeznie a választási irodához,
* a már elbírált átjelentkezési kérelem 2019. május 24-én 16,00 óráig online vagy személyesen a helyi választási irodánál módosítható vagy visszavonható.

Hévízi Helyi Választási Iroda